สุรสิทธิ์คืนเก้าอี้บอร์ดกองสลาก
ครม.อนุมัติแต่งตั้งกรรมการสลากกินแบ่งรัฐบาลใหม่ "สุรสิทธิ์" คัมแบ็กควงทนายหญิงอ้อนั่งบอร์ดกองสลาก
6 ก.ย. 2554

ครม.อนุมัติแต่งตั้งกรรมการสลากกินแบ่งรัฐบาลใหม่ "สุรสิทธิ์" คัมแบ็กควงทนายหญิงอ้อนั่งบอร์ดกองสลาก
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี  แถลงภายหลังการประชุมคณะรัฐมนตรี(ครม.)ว่า ครม.เห็นชอบแต่งตั้งคณะกรรมการสลากกินแบ่งรัฐบาลแทนบุคคลที่หมดวาระ  ได้แก่ พล.ท.รุจวินท์  กิจวิทย์ นายวีรภัทร  ศรีไชยา พล.ต.ต.สุรสิทธิ์  สังขพงศ์ พร้อมกันนี้ ครม. เห็นชอบแต่งตั้งนายสุชน  ชามพูนท เป็นที่ปรึกษานายกรัฐมนตรี   นายวุฒิพงศ์  ฉายแสง  เป็นที่ปรึกษารองนายกรัฐมนตรี (นายยงยุทธ  วิชัยดิษฐ) 



พล.ต.ต.สุรสิทธิ
อนึ่งในยุครัฐบาล พ.ต.ท.ทักษิณ   ชินวัตร ดำรงตำแหน่งนายกรัฐมนตรี  พล.ต.ต.สุรสิทธิ์ เคยดำรงตำแหน่งผู้บังคับการกองปราบปราม ต่อมา พ.ต.ท.ทักษิณ ออกมติครม.ย้ายให้มารับตำแหน่ง ผอ. สำนักงานสลากกินแบ่งรัฐบาล อย่างไรก็ตาม เมื่อคณะมนตรีความมั่นคงแห่งชาติ(คมช.) ยึดอำนาจ  ได้สั่งย้าย พล.ต.ต.สุรสิทธิ์  ขณะที่มีการดำเนินคดีรัฐบาลพ.ต.ท.ทักษิณ เกี่ยวกับใช้จ่ายเงินไม่ถูกต้องกรณีหวยบนดิน   
ทั้งนี้ พล.ต.ต.สุรสิทธิ์ ได้เดินทางไปต่างประเทศ พร้อมกับมีกระแสข่าวจะไปช่วยพ.ต.ท.ทักษิณ ทำโครงการหวยที่ต่างประเทศ ต่อมาเมื่อต้นเดือนกันยายน  พล.ต.ต.สุรสิทธิ์ เดินทางกลับประเทศไทย ท่ามกลางกระแสข่าวว่ากลับมาช่วยงานรัฐบาลยิ่งลักษณ์  และในที่สุดได้ดำรงตำแหน่งในบอร์ดสำนักงานสลากฯ  นอกจากนี้ กรณีนายวีรภัทร ก็เป็นทนายความส่วนตัว คุณหญิงพจมาน ณ ป้อมเพชร 
นายอนุสรณ์ แถลงอีกว่า ครม.มีมติแต่งตั้งกรรมการผู้ช่วยรัฐมนตรี จำนวน 4 ราย 1. นายวิชัย  เทียนถาวร 2. นายวุฒิกร  อินทรภูวศักดิ์ 3. นายสุภาพ  คลี่ขจาย 4. นายฐนนท์ศรณ์ เลิศฤทธิ์ศิริกุล 
พร้อมกันนี้ ครม.ยังได้แต่งตั้งข้าราชการกระทรวงต่างๆ ดังนี้ 
กระทรวงมหาดไทย ได้แก่  นายไพวงษ์  เตชะณรงค์ เป็นที่ปรึกษารมว.มหาดไทย นายสุนทร  รัตนากร เป็นที่ปรึกษารมช.มหาดไทย (นายชูชาติ  หาญสวัสดิ์)  พล.ท.มนัส เปาริก เป็นที่ปรึกษารมช.มหาดไทย (นายฐานิสร์  เทียนทอง)  ส่วนกระทรวงทรัพยากรธรรมชาติและสิ่งแวดล้อม แต่งตั้ง  นายศักดา  นพสิทธิ์  เป็นเลขานุการรมว.ทรัพยากรฯ 
กระทรวงวิทยาศาสตร์และเทคโนโลยีเสนอแต่งตั้ง นายมานิตย์  จิตต์จันทร์กลับ เป็นที่ปรึกษารมว.วิทยาศาสตร์ฯ นายกมล  บันไดเพชร เป็นเลขานุการรมว.วิทยาศาสตร์ฯ กระทรวงการพัฒนาสังคมและความมั่นคงของมนุษย์แต่งตั้งน.ส.ศรีญาดา  ปาลิมาพันธ์ เป็นเลขานุการรมว.พัฒนาสังคมฯ กระทรวงการท่องเที่ยวและกีฬาแต่งตั้ง นายโชติวุฒิ  ธนาคมานุสรณ์ เป็นที่ปรึกษารมว.ท่องเที่ยวฯ  
กระทรวงการคลังแต่งตั้งนายสุรพร ดนัยตั้งตระกูล เป็นที่ปรึกษารมว.คลัง  นายจิรเดช  วรเพียรกุล เป็นที่ปรึกษารมช.คลัง ( นายบุญทรง  เตริยาภิรมย์) นายภิญโญ  ตั๊นวิเศษ เป็นที่ปรึกษารมช.คลัง (นายวิรุฬ  เตชะไพบูลย์)  นายไพบูลย์  พิมพ์พิสิฐถาวร เป็นเลขานุการรมว.คลัง   นายทวีศักดิ์  อนรรฆพันธ์ เป็นผู้ช่วยเลขานุการรมว.คลัง (นายบุญทรง  เตริยาภิรมย์)    นายธนาธร  โล่ห์สุนทร เป็นผู้ช่วยเลขานุการรมว.คลัง